CELEX: 32021D0812(01)
Language: hu
Date: 2021-08-11 00:00:00
Title: A Bizottság határozata (2021. augusztus 11.) a Bizottság műanyag csomagolási hulladékra vonatkozó statisztikákkal foglalkozó szakértői csoportjának létrehozásáról 2021/C 324/05

2021.8.12.   
               
               
                  HU
               
               
                  Az Európai Unió Hivatalos Lapja
               
               
                  C 324/5
               
            
         A BIZOTTSÁG HATÁROZATA
         (2021. augusztus 11.)
         a Bizottság műanyag csomagolási hulladékra vonatkozó statisztikákkal foglalkozó szakértői csoportjának létrehozásáról
         (2021/C 324/05)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     Az Európai Unió működéséről szóló szerződés 338. cikke értelmében az Európai Parlament és a Tanács intézkedéseket fogad el statisztikák készítésére vonatkozóan, amennyiben ez az Unió tevékenységeinek ellátásához szükséges.
                  
               
                     (2)
                  
                  
                     Az (EU, Euratom) 2021/770 tanácsi rendelet (1)13. cikke értelmében a Bizottságnak valamennyi tagállam képviselőjéből álló és a Bizottság képviselője által elnökölt hivatalos szakértői csoportot kell létrehoznia, amely tanácsot ad a Bizottságnak és véleményt nyilvánít a keletkezett és újrafeldolgozott műanyag csomagolási hulladékra vonatkozó statisztikák összehasonlíthatóságával, megbízhatóságával és teljeskörűségével kapcsolatban, valamint tanácsot ad a Bizottságnak az adatok összehasonlíthatóbbá és megbízhatóbbá tételét célzó intézkedések előkészítésével kapcsolatban, továbbá éves véleményeket ad ki a tagállamok által a műanyag csomagolási hulladékon alapuló saját forrás céljaira benyújtott, a nem újrafeldolgozott műanyag csomagolási hulladékra vonatkozó adatok megfelelőségéről.
                  
               
                     (3)
                  
                  
                     Ezért – a bizottsági szakértői csoportok létrehozására és működésére vonatkozó horizontális szabályok megállapításáról szóló C(2016) 3301 bizottsági rendelettel összhangban – a műanyag csomagolási hulladékra vonatkozó statisztikákkal foglalkozó bizottsági szakértői csoportot kell létrehozni, és meg kell határozni feladatait, felépítését és működését.
                  
               
                     (4)
                  
                  
                     A műanyag csomagolási hulladékra vonatkozó statisztikákkal foglalkozó bizottsági szakértői csoport minden évben véleményt nyilvánít a tagállamok által az Európai Unió saját forrásainak kiszámítása céljából évente benyújtott, a műanyag csomagolási hulladékra vonatkozó adatok megfelelőségéről.
                  
               
                     (5)
                  
                  
                     A műanyag csomagolási hulladékra vonatkozó statisztikákkal foglalkozó bizottsági szakértői csoportnak a műanyag csomagolási hulladékra vonatkozó statisztikák valamennyi tagállamból érkező szakértőiből kell állnia.
                  
               
                     (6)
                  
                  
                     Meg kell határozni azokat a szabályokat, amelyek az információknak a műanyag csomagolási hulladékra vonatkozó statisztikákkal foglalkozó szakértői csoport tagjai általi közlésére vonatkoznak.
                  
               
                     (7)
                  
                  
                     A személyes adatok feldolgozását az (EU) 2018/1725 európai parlamenti és tanácsi rendeletnek (2) megfelelően kell végezni,
                  
               A KÖVETKEZŐKÉPPEN HATÁROZOTT:
         
            1. cikk
            Tárgy
            A Bizottság létrehozza a műanyag csomagolási hulladékra vonatkozó statisztikákkal foglalkozó szakértői csoportot.
         
         
            2. cikk
            Feladatok
            A műanyag csomagolási hulladékra vonatkozó statisztikákkal foglalkozó szakértői csoport a következő feladatokat látja el:
            
                        a)
                     
                     
                        tanácsot ad a Bizottságnak és véleményt nyilvánít a keletkezett és újrafeldolgozott műanyag csomagolási hulladékra vonatkozó statisztikák összehasonlíthatóságával, megbízhatóságával és teljeskörűségével kapcsolatban;
                     
                  
                        b)
                     
                     
                        tanácsot ad a Bizottságnak az adatok összehasonlíthatóbbá és megbízhatóbbá tételét célzó intézkedések előkészítésével kapcsolatban;
                     
                  
                        c)
                     
                     
                        évente megvizsgálja az (EU, Euratom) 2021/770 rendelet 5. cikkének (5) bekezdésével összhangban benyújtott adatokat;
                     
                  
                        d)
                     
                     
                        éves véleményeket ad ki a tagállamok által a műanyag csomagolási hulladékon alapuló saját forrás céljaira benyújtott, a nem újrafeldolgozott műanyag csomagolási hulladékra vonatkozó adatok megfelelőségéről;
                     
                  
                        e)
                     
                     
                        megvizsgálja az (EU, Euratom) 2021/770 rendelet végrehajtásával kapcsolatos kérdéseket;
                     
                  
                        f)
                     
                     
                        segíti a Bizottságot a műanyag csomagolási hulladékra vonatkozó statisztikák harmonizációjáról szóló jogalkotási javaslatok és szakpolitikai kezdeményezések előkészítésében;
                     
                  
                        g)
                     
                     
                        segíti a Bizottságot az (EU) 2021/770 rendelet alapján elfogadandó végrehajtási aktusok korai előkészítésében, mielőtt azokat a 182/2011/EU európai parlamenti és tanácsi rendelettel összhangban benyújtják a bizottsághoz;
                     
                  
                        h)
                     
                     
                        elősegíti a műanyag csomagolási hulladékra vonatkozó statisztikák terén a tapasztalatok és a bevált gyakorlatok cseréjét;
                     
                  
                        i)
                     
                     
                        tanácsot ad a Bizottságnak a műanyag csomagolási hulladékra vonatkozó statisztikák felülvizsgálatával kapcsolatos kérdésekben.
                     
                  
         
            3. cikk
            Egyeztetés
            A Bizottság a műanyag csomagolási hulladékra vonatkozó adatokkal kapcsolatos bármely kérdésben konzultálhat a műanyag csomagolási hulladékra vonatkozó statisztikákkal foglalkozó szakértői csoporttal.
         
         
            4. cikk
            Tagok
            
               (1)   A tagok a 94/62/EK európai parlamenti és tanácsi irányelv (3) 12. cikke szerint az adatszolgáltatásért felelős tagállami hatóságok.
            
            
               (2)   A tagállamok kijelölik képviselőiket, és gondoskodnak arról, hogy képviselőik magas szintű szakértelemmel rendelkezzenek a műanyag csomagolási hulladékra vonatkozó statisztikák összeállítása terén.
            
         
         
            5. cikk
            Elnökség
            A műanyag csomagolási hulladékra vonatkozó statisztikákkal foglalkozó szakértői csoport elnöke a Bizottság (Eurostat) képviselője.
         
         
            6. cikk
            Működés
            
               (1)   A műanyag csomagolási hulladékra vonatkozó statisztikákkal foglalkozó szakértői csoport a Bizottság (Eurostat) felhívására látja el tevékenységét, összhangban a Bizottság szakértői csoportokra vonatkozó horizontális szabályaival (4) (a továbbiakban: horizontális szabályok) (5).
            
            
               (2)   A csoport üléseire főszabály szerint a Bizottság épületeiben kerül sor.
            
            
               (3)   A titkársági feladatok ellátásáról a Bizottság (Eurostat) gondoskodik.
            
            
               (4)   Az eljárásokban érdekelt, más szervezeti egységekben dolgozó bizottsági tisztviselők részt vehetnek a csoport és annak alcsoportjai ülésein.
            
            
               (5)   A Bizottság (Eurostat) egyetértésével a csoport tagjai egyszerű többséggel határozhatnak a csoport tanácskozásának nyilvánosságáról.
            
            
               (6)   Az egyes napirendi pontok megvitatásáról és a műanyag csomagolási hulladékra vonatkozó statisztikákkal foglalkozó szakértői csoport által megfogalmazott véleményekről érdemi és hiánytalan jegyzőkönyv készül. A jegyzőkönyvet az elnök felelőssége mellett a titkárság készíti el.
            
            
               (7)   A műanyag csomagolási hulladékra vonatkozó statisztikákkal foglalkozó szakértői csoport lehetőség szerint konszenzussal fogadja el véleményeit, ajánlásait és jelentéseit.
            
            
               (8)   Szavazás esetén a döntéshozatal a tagok egyszerű többségének szavazata alapján történik. A többségtől eltérően szavazó tagoknak joguk van ahhoz, hogy álláspontjuk indoklását a véleményhez, ajánláshoz vagy jelentéshez csatolt külön dokumentumban foglalják össze.
            
         
         
            7. cikk
            Alcsoportok
            A Bizottság (Eurostat) által meghatározott hatáskör alapján a Bizottság (Eurostat) alcsoportokat hozhat létre speciális kérdések vizsgálatára. Az alcsoportok a horizontális szabályokkal összhangban működnek, és tevékenységükről beszámolnak a csoportnak. Megbízatásuk teljesítése után az alcsoportok megszűnnek.
         
         
            8. cikk
            Meghívott szakértők
            A Bizottság (Eurostat) speciális szakértelemmel rendelkező szakértőket hívhat meg a napirenden szereplő kérdésekkel kapcsolatban, hogy azok eseti jelleggel részt vegyenek a műanyag csomagolási hulladékra vonatkozó statisztikákkal foglalkozó szakértői csoport vagy az alcsoportok munkájában.
         
         
            9. cikk
            Megfigyelők
            
               (1)   A horizontális szabályoknak megfelelően, közvetlen meghívás révén szervezetek és a tagállami hatóságoktól eltérő egyéb közigazgatási intézmények is megfigyelői státuszt kaphatnak.
            
            
               (2)   A megfigyelőként kijelölt szervezetek vagy közigazgatási intézmények kijelölik saját képviselőiket.
            
            
               (3)   A megfigyelők és képviselőik számára az elnök engedélyezheti, hogy részt vegyenek a műanyag csomagolási hulladékra vonatkozó statisztikákkal foglalkozó szakértői csoport megbeszélésein, és szakértelmüket rendelkezésre bocsássák. Ugyanakkor ők nem rendelkeznek szavazati joggal, és nem vehetnek részt a műanyag csomagolási hulladékra vonatkozó statisztikákkal foglalkozó szakértői csoport ajánlásainak vagy tanácsainak kialakításában.
            
         
         
            10. cikk
            Eljárási szabályok
            A Bizottság (Eurostat) javaslata alapján és egyetértésével a műanyag csomagolási hulladékra vonatkozó statisztikákkal foglalkozó szakértői csoport tagjainak egyszerű többségével elfogadja eljárási szabályzatát a szakértői csoportokra vonatkozó rendes eljárási szabályok szerint, összhangban a horizontális szabályokkal.
         
         
            11. cikk
            Szakmai titoktartás és minősített adatok kezelése
            
               (1)   A műanyag csomagolási hulladékra vonatkozó statisztikákkal foglalkozó szakértői csoport tagjait és azok képviselőit, valamint a meghívott szakértőket és megfigyelőket szakmai titoktartási kötelezettség terheli, amely a Szerződések és az azokat végrehajtó szabályok révén az intézmények minden tagjára és személyzetére alkalmazandó, továbbá vonatkoznak rájuk a Bizottság által az (EU, Euratom) 2015/443 bizottsági határozatban (6) és az (EU, Euratom) 2015/444 bizottsági határozatban (7) lefektetett, az EU-minősített adatok védelmét szolgáló biztonsági szabályok. E kötelezettségek teljesítésének elmulasztása esetén a Bizottság meghozhat minden szükséges intézkedést.
            
            
               (2)   A műanyag csomagolási hulladékra vonatkozó statisztikákkal foglalkozó szakértői csoport tagjai és azok képviselői, valamint a meghívott szakértők és megfigyelők tiszteletben tartják a statisztikai adatok bizalmas kezelésére vonatkozóan a 223/2009/EK rendeletben és különösen annak 20. cikkében (A bizalmas adatok védelme) meghatározott rendelkezéseket.
            
         
         
            12. cikk
            Átláthatóság
            
               (1)   A műanyag csomagolási hulladékra vonatkozó statisztikákkal foglalkozó szakértői csoport és annak alcsoportjai a bizottsági szakértői csoportok és más hasonló testületek nyilvántartásában (a továbbiakban: szakértői csoportok nyilvántartása) nyilvántartásba vételre kerülnek. A tagállami hatóságok nevét és a megfigyelők nevét közzéteszik a szakértői csoportok nyilvántartásában.
            
            
               (2)   Valamennyi vonatkozó dokumentumot – beleértve a napirendeket, a jegyzőkönyveket és a résztvevők beadványait – az ülések után a szakértői csoportok nyilvántartásából egy külön erre a célra létrehozott tematikus weboldalra mutató linken keresztül kell elérhetővé tenni. A tematikus weboldalakhoz való hozzáférés nem köthető felhasználói regisztrációhoz vagy más korlátozáshoz. Az ülés előtt a napirendet, az ülés után pedig a jegyzőkönyvet megfelelő időben közzé kell tenni. A közzétételtől csak akkor lehet eltekinteni, amennyiben valamely dokumentum közzététele az Európai Parlament és a Tanács 1049/2001/EK rendelet (8) 4. cikkében meghatározottak szerint kedvezőtlenül befolyásolná valamely közérdek vagy magánérdek védelmét.
            
         
         
            13. cikk
            Az ülések költségei
            
               (1)   A műanyag csomagolási hulladékra vonatkozó statisztikákkal foglalkozó szakértői csoport tevékenységeiben részt vevők szolgálataikért nem részesülnek javadalmazásban.
            
            
               (2)   A műanyag csomagolási hulladékra vonatkozó statisztikákkal foglalkozó szakértői csoport és az alcsoportok munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően és az éves forrásfelosztási eljárás keretében a Bizottság szervezeti egységei számára rendelkezésre álló előirányzatok keretein belül megtéríti.
            
         
         
            Kelt Brüsszelben, 2021. augusztus 11-én.
            
               
                  a Bizottság részéről
               
               Paolo GENTILONI
               
                  a Bizottság tagja
               
            
         
         
            (1)  A Tanács (EU, Euratom) 2021/770 rendelete (2021. április 30.) a nem újrafeldolgozott műanyag csomagolási hulladékon alapuló saját forrás kiszámításáról, az említett saját forrás rendelkezésre bocsátásának módszereiről és eljárásáról, a készpénzigények teljesítését célzó intézkedésekről, valamint a bruttó nemzeti jövedelmen alapuló saját forrás egyes vonatkozásairól (HL L 165., 2021.5.11., 15. o.).
         
            (2)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
         
            (3)  Az Európai Parlament és a Tanács 94/62/EK irányelve (1994. december 20.) a csomagolásról és a csomagolási hulladékról (HL L 365., 1994.12.31., 10. o.).
         
            (4)  A Bizottság C(2016) 3301 final határozata (2016. május 30.) a bizottsági szakértői csoportok létrehozásáról és működéséről szóló horizontális szabályok megállapításáról.
         
            (5)  Lásd a horizontális szabályok 13. cikkének (1) bekezdését.
         
            (6)  A Bizottság (EU, Euratom) 2015/443 határozata (2015. március 13.) a Bizottságon belüli biztonságról (HL L 72., 2015.3.17., 41. o.).
         
            (7)  A Bizottság (EU, Euratom) 2015/444 határozata (2015. március 13.) az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).
         
            (8)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.). A kivételek célja a közbiztonság, a katonai ügyek, a nemzetközi kapcsolatok, a pénzügyi, monetáris vagy gazdaságpolitikai érdekek, valamint a magánszemély magánéletének és becsületének védelme, illetve a kereskedelmi érdekek, a bírósági eljárások és jogi tanácsadás, az ellenőrzések/vizsgálatok/könyvvizsgálatok és az intézmény döntéshozatali folyamatainak védelme.